**Gondozási Központ**

**Szakmai beszámoló**

**2022. évi**



**Nagymaros**

**I. Az intézmény jellemzői és azonosító adatai**

**I.1. Az intézmény neve:**

Gondozási Központ

**I.2. Az intézmény székhelye:**

2626 Nagymaros, Vasút u.6.

Tel.: 06-27/642-325; e-mail: ono@nagymaros. hu

**I.3. Alapító okirat kelte, száma:**

Az alapító okirat kelte: 2016.11.02.

Az alapító okirat módosítását elfogadó határozat száma:

Nagymaros Város Önkormányzata Képviselő-testületének146/2016. (XI.2.) számú határozata

**I.4. Alapító szerv neve és címe**

Nagymaros Város Önkormányzatának Képviselő-testülete

2626 Nagymaros, Fő tér.5.

**I.5. Az intézmény illetékessége, működési területe:**

Nagymaros Önkormányzat közigazgatási területe

**I.6. A fenntartó szerv neve és címe:**

Nagymaros Város Önkormányzat

2626 Nagymaros, Fő tér 5.

**I.7. Felügyeleti szerve:**

Nagymaros Város Önkormányzat Képviselő-testülete

2626 Nagymaros, Fő tér 5.

**I.8. Jogállása:** önálló jogi személy

**I.9. Az Intézmény azonosító adatai:**

 - KSH számjele: 16799242-8730-322-13

 - Törzskönyvi azonosító szám (PIR): 654449

 - Az Intézmény adószáma: 16799242-2-13

 - Székhely ágazati azonosító: S0030564

**I. 10. Ellátandó tevékenységek**

**A költségvetési szerv közfeladata**:

Szociális alapszolgáltatás, szakosított ellátás.

Az intézmény feladata elsősorban azoknak a nyugdíjkorhatárt betöltött személyeknek ápolása, gondozása, akik gondozási szükséglettel rendelkeznek, de egészségi állapotuk rendszeres gyógyintézeti kezelést nem igényel, valamint 18. életévüket betöltött, betegségük vagy fogyatékosságuk miatt önmagukról gondoskodni nem képes személyek ellátása, ha ellátásuk más típusú ápolást-gondozást nyújtó intézményben nem biztosítható.

Külön jogszabályban meghatározott szerv által megállapított, a demencia körébe tartozó középsúlyos vagy súlyos kórképpel rendelkező személyek ellátása.

**A költségvetési szerv főtevékenységének államháztartási szakágazati besorolása:**

|  |  |  |
| --- | --- | --- |
|  | szakágazat száma | szakágazat megnevezése |
| 1 | 873000 |  Idősek, fogyatékosok bentlakásos ellátása  |

**A költségvetési szerv alaptevékenysége:**

A szociális igazgatásról és a szociális ellátásokról szóló 1993. évi III. törvényben meghatározott szociális alapszolgáltatások (nappali ellátás, étkeztetés, házi segítségnyújtás, falugondnoki és tanyagondnoki szolgáltatás) és szakosított ellátás (idősek otthona) keretében idősekről történő gondoskodás.

**A költségvetési szerv alaptevékenységének kormányzati funkció szerinti megjelölése:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 102023 | Időskorúak tartós bentlakásos ellátása  |
| 2 | 102024 | Demens betegek tartós bentlakásos ellátása |
| 3 | 102031 | Idősek nappali ellátása |
| 4 | 107051 | Szociális étkeztetés |
| 5 | 107052 | Házi segítségnyújtás |

**I.11. Gazdálkodással összefüggő jogosítványok**

A szerv a gazdálkodása megszervezésének módjára tekintettel:

Önállóan működő, de nem önállóan gazdálkodó szerv

**Pénzforgalmi számla száma: 11742094-16799242**

**Idegen pénzeszköz számlaszáma (alszámla): 11742094-16799242-02130000**

**Számlakezelő Bank: OTP Bank Nyrt. Váci Fiók**

**A szerv ÁFA alanyisága**:

🞏 alanyi adómentes

🞏 tárgyi adómentes

X általános szabályok szerinti áfa alany

**I.12. Az intézmény vezetőjének kinevezési (megbízási ) rendje**

Az intézmény vezetőjét Nagymaros Város Önkormányzatának Képviselő–testülete pályázat útján nevezi ki.

**I.13. Az intézmény foglalkoztatottjaira vonatkozó foglalkoztatási jogviszony**

A közalkalmazottak jogállásáról szóló 1992/XXXIII. törvény előírásai szerint szabályozott közalkalmazotti jogviszony, illetve megbízási szerződéssel létrejött jogviszonyok, melyekre nézve a Munka Törvénykönyvéről szóló 2012./I. törvény az irányadó.

**I.14. Az ellátandó vállalkozási tevékenység köre, mértéke:**

A költségvetési szerv **vállalkozási tevékenységet nem folytathat**.

**I.15. Az intézményi férőhelyek száma:**

 -bentlakással : 12 fő

-bentlakás nélkül: 25 fő

-házi segítségnyújtás:

* személyi gondozási: 9 fő
* szociális segítés

**I.16. Működési engedély száma:** PE/SZOC/606-8/2017

 **Típusa:** határozatlan

**I.17. Az intézményi feladat ellátást szolgáló vagyon, a vagyon feletti rendelkezési jogosultság**

Alapításkor az intézmény feladatellátását szolgáló vagyon az alapító tulajdona.

A Gondozási Központ vagyona Nagymaros Város Önkormányzatának tulajdona.

A vagyon feletti rendelkezési jogosultság az alapító okiratban meghatározott, valamint az intézmény működése során keletkező vagyontárgyak esetében elsősorban az alapítót illetik meg.

**II.18. Az intézmény gazdálkodása**

Az intézmény gazdálkodási besorolása alapján önállóan működő költségvetési szerv.

Gazdálkodási, könyvvezetési, számlakezelési, költségvetés-tervezési, ellenőrzési és ellátási feladatait a Nagymaros Város Önkormányzat (önállóan működő és gazdálkodó közszolgáltató közintézmény) látja el. Az előirányzatok tekintetében a szakmai személyzet személyi juttatás-előirányzatával és a szakmai célú átvett pénzeszközökkel (pályázati vagy fejlesztési jellegű felhalmozódási célú bevételek átvett pénzeszközök) való rendelkezésre korlátozódik jogköre. A szakmai dologi kiadások (előirányzatok) vonatkozásában az intézmény vezetőjének egyetértési joga van.

**I.19. Az intézmény megszüntetése**

Az intézményt a jogszabály által nevesített esetekben az alapító jogosult megszüntetni.

A megszüntetésről az alapító határozattal dönt.

**I.20. Az ellenőrzéshez kapcsolódó szabályozás**

Belső ellenőrzést nem végzünk, mivel nem önállóan gazdálkodunk. A fenntartó belső ellenőrzésről szóló szabályzása a következő:

**Belső ellenőrzés**

Az önkormányzat és szervei tekintetében a költségvetési szervek belső ellenőrzéséről szóló 193/2003.(XI.26.) Korm. rendeletnek megfelelően történik a feladat ellátás.

A belső ellenőrzés feladata

1. vizsgálni és értékelni a folyamatba épített, előzetes és utólagos vezetői ellenőrzési rendszerek kiépítésének, működésének jogszabályoknak és szabályzatoknak való megfelelését;

*b)* vizsgálni és értékelni a pénzügyi irányítási és ellenőrzési rendszerek működésének gazdaságosságát, hatékonyságát és eredményességét;*c)* vizsgálni a rendelkezésére álló erőforrásokkal való gazdálkodást, a vagyon megóvását és gyarapítását, valamint az elszámolások, beszámolók megbízhatóságát;

*d)* a vizsgált folyamatokkal kapcsolatban megállapításokat és ajánlásokat tenni, valamint elemzéseket, értékeléseket készíteni a költségvetési szerv vezetője számára a költségvetési szerv működése eredményességének növelése, valamint a folyamatba épített, előzetes és utólagos vezetői ellenőrzési, és a belső ellenőrzési rendszerek, a belső kontrollok

**II.1. Az intézmény épületében, tárgyi feltételeiben történt változások**

* Minden évben vásárolunk balkon virágokat, hogy szép legyen az udvar, és az idősek is szeretik gondozni őket.
* Ebben az évben is végeztünk lomtalanítást, nagyon fontos katasztrófavédelmi okokból, hogy a padláson soha nem lehetnek leselejtezett bútorok, lomok.
* A költségvetésbe beterveztük két kerti pad megvásárlását, viszont anyagköltségből sikerült teljesen felújítani a régieket (deszka csere, festés) így ezen spórolni tudtunk.
* Szanatóriumi ágyat sikerült szereznünk jó állapotúakat, jelentősen olcsóbban. Egyet terveztünk a költségvetésben 250 ezerért, de kettőt sikerült vásárolni összesen 170 ezer forintért.
* Komódokat, éjjeli szekrényeket szintén használtan, de kiváló állapotban a töredékéért a betervezett összegnek.
* Az intézményvezető számára vásárolva lett egy laptop.
* A telefon, internet szolgáltatót le kellett cserélni. Egyik napról a másikra megszűnt a televízió szolgáltatás az intézményben. Ekkor derült ki, hogy hivatalosan nem is volt televízió szolgáltatásunk, így újat kellet kötni. Viszont a szolgáltatás telefonnal és internettel egy csomagban ugyanattól a szolgáltatótól (Thome) olcsóbb volt. Az addigi szolgáltatónak (Invitech) nincs tv szolgáltatása, ezért volt szükséges a csere.

**II.2. Szakmai fejlesztések, változások**

* 2022-ben az intézményben belső ellenőrzés zajlott, melynek eredménye, hogy mindent rendben talált.
* 2022-ben is át lettek dolgozva az intézmény alapdokumentumai: Szervezeti és Működési Szabályzat, Szakmai Program minden bentlakásos ellátásra vonatkozóan, Házirend.

Az átdolgozott dokumentumoknak a Képviselő Testület általi elfogadása 2023-ra csúszik. Jelentősebb változás: A férőhelyek 50%-ra 3.500.000.- forint belépési hozzájárulást állapított meg a fenntartó. Az ellátási területünket pedig bentlakásos ellátás tekintetében országos illetőségűre változtatta.

* 2022-ben a gazdasági válságnak, a háborús szankcióknak köszönhetően olyan mértékben nőttek a közüzemi díjaink, illetve az étkezésért fizetendő díj, hogy szükségessé vált az intézményi térítési díjak emelése.

|  |  |  |
| --- | --- | --- |
| **SZAKFELADAT** | **MIRŐL** | **MIRE** |
| BENTLAKÁSOS ELLÁTÁS | 4110 | 7450 |
| IDŐSEK NAPPALI ELLÁTÁSA | 500 | 2360 |
| SZOCIÁLIS ÉTKEZÉS | 780 | 1140 |
| HÁZI SEGÍTSÉGNYÚJTÁS | 650 | 800 |

* 2023.07.13-tól a Pest Megyei Kormányhivatal engedélyével rendelkezünk szakápolási feladatok végzésére. Ez azt jelenti, hogy két fő egészségügyi végzettséggel és működési engedéllyel rendelkező kolléga hivatalosan elláthat minden orvos által előírt ápolási feladatot. (pl.: vérvétel, infúzió bekötés, decubitus kezelés, katéter csere, kötözés, stb…) tehermentesítve ezáltal az orvosi rendelő munkatársait. Az ezzel járó kiadásokra plusz finanszírozást kapunk a Magyar Államkincstártól.

**II.3. Az intézmény infrastrukturális feltételei**

Az épület állaga megfelel az 1/2000 SZCSM rendeletben felállított követelményeknek. Az ellátotti szobák megfelelnek az említett rendelet által előírt 6m2/fő előírásnak. A tetőtér beépítés falai nincsenek tűzvédelmi gipszkartonnal ellátva, melynek pótlása fontos lenne katasztrófa védelmi szempontból. Megtörtént a fűtésrendszer felülvizsgálata a városüzemeltetés által. Ennek eredménye, hogy a teljes fűtésrendszer korszerűsítésre szorul. A gázkazán nagyon rossz állapotban van, gyakorlatilag bármikor leállhat. Fontos lenne radiátorokat és fűtéscsöveket cserélni, mert az adott berendezéssel nem hatékony a fűtésrendszer. 2 radiátor cseréje soron kívül meg kell, hogy történjen 2023. első napjaiban.

Pályázati forrásból megvalósuló innovatív beruházások nagyban megkönnyíthetnék az intézmény finanszírozását a Fenntartó számára. Pl. napelem, napkollektor, hőszigetelt nyílászárókra való csere.

**III. A szakdolgozói létszám jogszabályi megfelelősége, a dolgozói munkaerőmozgás alakulása 2022. év során. A munkaerő-és bérgazdálkodás problémái**

A csoportvezető ápoló sikeresen végzi a főiskolát a továbbiakban is, ami ahhoz szükséges, hogy intézményvezető helyettesnek ki lehessen nevezni. Tanulmányi eredményei olyan jók, hogy államilag finanszírozott a képzése továbbra is. A koronavírus miatt a szociális- és egészségügyi dolgozók ingyen utazhattak így az útiköltségének a kifizetése sem terhelte 2022-ban a munkáltatót. A két fő külsős gondozó kollégára továbbra is lehet számítani, így a szabadságok kiadása, betegállomány, vagy koronavírus helyzet miatti esetleges probléma esetén megoldott volt a feladat ellátás. A munka alkalmassági vizsgálaton két kolléga esetében továbbra is feltétellel adta meg a doktor nő az alkalmasságot, mely nagyon megnehezíti a havi beosztások elkészítését és a feladat ellátást. Az egyik gondozónő krónikus betegsége miatt nem osztható be éjszakai műszakba váratlan rosszullétei miatt. Csak nappalos műszakban dolgozhat. Egy másik gondozónő pedig egyáltalán nem emelhet, és kényszer testhelyzetet nem használhat, őt gyakorlatilag nem lehet egyedül beosztani. Ezáltal a műszakbeosztás 4 kollégára korlátozódik, ami miatt elengedhetetlen a két megbízási szerződéssel dolgozó gondozó részvétele a beosztásban. Nehezíti a helyzetet, hogy a szabadságokat ki kell adni, előfordulnak betegállományok, és egyre több olyan ellátott érkezik, akik teljes ellátást igényelnek állapotuk miatt.

A házi gondozás szakfeladaton lévő gondozónő munkaviszonya 2022. novemberétől megszűnt. A státusz azóta sincs feltöltve. Ennek oka, hogy nincs egyáltalán házi segítségnyújtást igénylő ellátottunk, mivel a városban működő Szent Lőrinc Szociális Szolgáltató teljesen lefedi a településen ezt a feladatot. Ez viszont így nem maradhat. Ellátási szerződéssel kellene a feladatellátást hivatalosan is biztosítani.

**IV. A munkavállalók továbbképzéseken való részvételének aránya**

A szociális továbbképzési rendszer 2018-ban átalakult. Teljesen új felépítés szerint működik. Ennek köszönhetően 2018-ban indult újra a kredit pontgyűjtés a szakembereknek, aminek a határideje 2022.07.01.

2022-ben sikerült határidőre minden kötelezett kollégának teljesíteni a kredit pontok megszerzését minden kategóriában. (munkakörhöz kötött, szabadon választott, kötelező) A képzések túlnyomó részét sikerült a Slachta Margit Nemzeti Szociálpolitikai Intézet által szervezett ingyenes képzésein elvégezni. Az intézményvezető is elvégezte határidőre a számára kötelezően előírt mester vezetőképzés megújító képzését is. Elkészült az új továbbképzési tervünk is, ez alapján haladunk majd a következő ütemmel.

**V. Önkéntesek részvétele a feladatellátásban, az önkéntesek által végzett tevékenységek**

2022-es évben nem volt az intézményünkben önkéntes munka.

**VI. Az ellátottak teljes körű ellátásának megvalósulása részletes bontásban**

**Idősek tartós bentlakásos ellátása 2022.12.31.**

Engedélyezett létszám: 12 fő

|  |  |
| --- | --- |
| Ellátottak száma 12.31-én: | 12 fő |
| Tárgyévben kikerültek: | 3 fő (2 elhalálozás 1 kérelemre) |
| Tárgyévben felvételt nyert: | 3 fő |

Ellátottak kor és nem szerint:

|  |  |  |
| --- | --- | --- |
| Férfi  | 65-69 év | 0 fő |
| 70-74 év | 0 fő |
| 75-79 év | 2 fő |
| 80-89 év | 0 fő |
| 90- ----év | 0 fő |
| Nő | 40-59 év | 0 fő |
| 60-64 év | 0 fő |
| 65-69 év | 1 fő |
| 70-74 év | 1 fő |
| 75-79 év | 1fő |
| 80-89 év  | 3 fő |
| 90----év | 4 fő |

Térítési díjat fizetőkre vonatkozó adatok:

|  |  |
| --- | --- |
| Térítési díj fizetésére kötelezettek száma:  | 11 fő |
| Csak a gondozott fizet:  | 5 fő |
| Intézményi térítési díjjal azonos személyi térítési díjat írásban vállalók | 7 fő |

Ellátottak megoszlása cselekvőképességük szerint:

|  |  |
| --- | --- |
| Cselekvőképes: | 9 fő |
| Támogatott döntéshozatalban vesz részt: | 0 fő |
| Korlátozottan cselekvőképes:  | 3 fő |
| Cselekvőképtelen: | 0 fő |

|  |  |
| --- | --- |
| Várólistán: | 15 fő |
| Soron kívüli: | 3 fő |

|  |  |
| --- | --- |
| **Demens** | **1 fő** |

**Szociális alapszolgáltatásokról, nappali ellátásról:**

|  |  |  |  |
| --- | --- | --- | --- |
|  | Étkeztetésben részesül helyben fogyasztja, vagy elviszi | Étkeztetésben részesül kiszállítással | Házi segítségnyújtásban részesül  |
| Tárgyév 12.31-én | 15 fő | 18 fő | 0 fő |
| Térítési díjat nem fizet | 3 fő | 4 fő | 0 fő |
| Előző év 12.31-én | 13 fő | 14 fő | 0 fő |
| Tárgyévben ellátásba vettek: | 7 fő | 11 fő | 0 fő |
| Tárgyévben ellátásból kikerültek: | 5 fő | 7 fő | 0 fő |

**Nappali ellátásban részesítettek adatai:**

Engedélyezett létszám: 25 fő

|  |  |
| --- | --- |
| Tárgyévben ellátásba vettek:  | 3 fő |
| Tárgyévben ellátásból kikerültek: | 4 fő |
| Tárgyév 12.31-én | 2 fő |
| Térítési díjat nem fizet:  | 0 fő |

**VII. Az érdekképviselet formái, színterei, hatékonysága**

Az intézményben működik az Érdekképviseleti Fórum. A Fórum az otthonnal intézményi jogviszonyban állók jogainak, érdekeinek érvényesítését elősegítő szerv.

***Az Érdekképviseleti Fórum tagjai***

* 1. Választás alapján, az intézményi ellátást igénybe vevők közül 2 fő.
	2. Választás alapján, az ellátottak hozzátartozói, illetve törvényes képviselői közül 1 fő.
	3. Választás alapján az intézmény dolgozóinak a képviseletében 1 fő.
	4. Kijelölés alapján, az intézményt fenntartó képviseletében 1 fő.

A fórum a feladatát hiánytalanul ellátja. A fórum tagjainak személyében 2022-ben változás történt. A tagok és elérhetőségeik a hirdetőtáblán ki vannak függesztve.

**VIII. Intézményi programok**

Végre sikerült részt venni az idősek világnapja alkalmából szervezett városi rendezvényen, ami azért jó, mert a COVID helyzet miatt 2020-tól erre nem volt lehetőségünk.

Karácsonykor közös vacsorát szerveztünk az ellátottakkal is, ahol mindenki meg lett ajándékozva és énekeltünk, beszélgettünk együtt.

Karácsony előtt és a nagyböjti időszakban hetente jön az intézménybe egy meghívott egyházi személy, különböző felekezetekből, hogy elmélkedési, lelki alkalmat tartson az időseknek. Erre nagy az igény részükről.

**IX. Koronavírus 2022.**

2020-tól folyamatosan a beszámolókban is fontosnak tartottam egy részt szentelni a COVID-19-nek.

2022-ben már negyedik oltást volt lehetősége felvenni azoknak, akiknek erre volt igényük. Az oltóanyagért az intézményvezetőnek személyesen kellett elmenni a Kormányhivatalba átvenni, az oltást pedig ezúttal az intézményi orvos végezte.

 A koronavírus a megjelenése óta elkerülte az intézményünket eddig. 2022-ben viszont bekerült az intézménybe és egy fő kollégát, és az összes ellátottunkat megfertőzte. Hála Istennek halálos áldozattal nem járt, nem veszítettünk el senkit emiatt, mindenki meggyógyult.

Nagymaros, 2023. április 14.

 Szabóné Revák Mária

 Intézményvezető